L'article 83 de la Llei de l'esport, Text únic aprovat pel Decret legislatiu 1/2000, de 31 de juliol, regula la Comissió Antidopatge de Catalunya amb la finalitat de dotar l'Administració de la Generalitat d'un nou instrument per tal que pugui complir el mandat que li imposa l'article 50.1.d) de la mateixa Llei de l'esport, de tenir una actuació preventiva o de seguiment i control per tal d'evitar que els i les esportistes utilitzin productes no autoritzats mèdicament i esportivament.
D'altra banda, l'article 3.2.k) de la Llei de l'esport estableix com a principi rector de la política esportiva de la Generalitat el de vetllar pel control mèdic i sanitari dels i de les esportistes, i l'article 50 de la mateixa Llei disposa que la Generalitat ha de fer el control i el seguiment de les persones practicants sotmeses a una disciplina d'entrenament d'esportistes de competició o de risc elevat, i que ha de promoure l'assessorament mèdic i de la salut en l'activitat física del lleure.
Aquest Decret té per objecte establir la composició i el funcionament de la Comissió Antidopatge de Catalunya i regular la Comissió per a la Protecció de la Salut de l'Esportista de Catalunya.
Comissió Antidopatge de Catalunya
La Comissió Antidopatge de Catalunya és un òrgan col·legiat de participació dels sectors implicats en la lluita contra el dopatge en l'esport que depèn de la Secretaria General de l'Esport.
La Comissió Antidopatge de Catalunya té les funcions següents:
a) Divulgar informació relativa a l'ús de substàncies o grups farmacològics prohibits, mètodes reglamentaris i les seves modalitats de control; fer informes i estudis sobre les causes i els efectes del dopatge; promoure i impulsar accions de prevenció, i vetllar pel compliment de les normes vigents.
En el desenvolupament d'aquestes funcions, la Comissió ha d'integrar la perspectiva de gènere per tal de fomentar i divulgar la investigació i la informació del dopatge i els seus efectes concrets en els homes i en les dones esportistes.
b) Col·laborar amb les administracions competents en la prevenció, el control i la repressió de l'ús de substàncies prohibides i de mètodes no reglamentaris destinats a augmentar artificialment la capacitat física dels i de les esportistes o a modificar els resultats de les competicions.
c) Determinar les competicions i les proves esportives incloses en els programes oficials de competicions catalanes en les quals és obligatori el control antidopatge i establir els controls antidopatge obligatoris fora de competició en l'àmbit de Catalunya.
d) Vetllar per l'aplicació de les regles vigents per a la realització dels controls antidopatge, en competició o fora de competició.
e) Vetllar per la protecció de la presumpció d'innocència dels i de les esportistes sotmesos a control fins que la jurisdicció esportiva competent no adopti cap acord sancionador.
f) Instar les federacions esportives catalanes a obrir expedients disciplinaris i, si escau, interposar recurs davant el Tribunal Català de l'Esport contra les resolucions disciplinàries d'aquestes federacions dictades a conseqüència d'una denúncia de la mateixa Comissió.
g) Qualsevol altra funció que li pugui encomanar la Secretaria General de l'Esport, directament o a proposta de la Unió de Federacions Esportives de Catalunya.
Són òrgans de la Comissió Antidopatge de Catalunya:
4.1 El president o presidenta de la Comissió Antidopatge de Catalunya és la persona titular de la Secretaria General de l'Esport.
4.2 Són funcions del president o presidenta:
a) Representar la Comissió, sens perjudici de les delegacions que pugui fer.
c) Convocar les reunions dels òrgans de la Comissió, fixar-ne l'ordre del dia, ordenar les deliberacions i els debats que s'hi produeixin i suspendre i aixecar les reunions.
d) Promoure, coordinar i supervisar les activitats dels òrgans de la Comissió i dels comitès i grups de treball que es puguin crear en virtut del que disposa l'article 5.c).
e) Qualsevol altra funció necessària per acomplir els objectius de la Comissió que no s'hagi atribuït expressament a altres òrgans d'aquesta.
4.3 En cas de vacant, absència o malaltia del president o presidenta, exerceix la presidència el director o directora del Consell Català de l'Esport.
a) Decidir sobre les funcions relacionades a l'article 2, sens perjudici de les delegacions que pugui fer en la Junta Executiva.
b) Aprovar els reglaments interns de la Comissió.
c) Crear els comitès i grups de treball que es consideri oportú per a una millor execució de les funcions de la Comissió i determinar les tasques que els corresponen i la forma de funcionament.
6.1 La composició del Ple és la següent:
a) El director o directora del Consell Català de l'Esport.
b) El/La responsable de l'àmbit de medicina de l'esport del Consell Català de l'Esport.
c) El director o directora del Laboratori Antidopatge de Barcelona.
d) El director o directora del Centre d'Alt Rendiment Esportiu.
e) El president o presidenta de la Societat Catalana de Medicina de l'Esport.
f) El president o presidenta del Col·legi Oficial de Professors i Llicenciats en Educació Física de Catalunya.
g) El director o directora de l'Escola Catalana de Medicina de l'Educació Física i l'Esport.
a) Una persona a proposta del Departament de Sanitat i Seguretat Social.
b) Una persona relacionada amb la matèria de salut pública, a proposta del Departament d'Interior.
c) Dues persones a proposta de la Unió de Federacions Esportives de Catalunya, que han de ser presidents o presidentes d'una de les federacions esportives que en formen part.
d) Una persona a proposta de la Unió de Consells Esportius de Catalunya, que ha de ser president o presidenta d'un dels consells esportius que en formen part.
e) Una persona a proposta del Consell de Col·legis de Metges de Catalunya.
f) Dos/dues experts/es de reconegut prestigi en l'àmbit jurídic, un/a a proposta del Consell Català de l'Esport, i l'altre/a a proposta del Comitè Olímpic de Catalunya.
g) Un/a científic/a farmacòleg/a de l'àmbit universitari català.
h) Una persona del Servei de Docència i Investigació del Consell Català de l'Esport.
i) Una persona en representació de l'esport paralímpic.
6.2 La presidència pot convidar qualsevol persona a assistir a les sessions del Ple per tal d'assessorar respecte d'algun dels assumptes inclosos en l'ordre del dia.
Nomenament i mandat de les vocalies del Ple
7.1 Les vocalies electives del Ple són nomenades pel secretari o secretària general de l'Esport.
En el cas de les vocalies a què fan referència els apartats 3.a) al 3.f) de l'article 6, el nomenament es fa a proposta de l'òrgan o entitat corresponent.
7.2 La durada del mandat dels/de les vocals electius/ves és de quatre anys; poden ser reelegits/des.
El mandat dels/de les vocals electius/ves acaba per les causes següents:
a) Per esgotament del període de quatre anys del seu nomenament.
b) Per revocació de la designació, a proposta de l'òrgan o entitat corresponent.
8.1 El Ple es reuneix en sessió ordinària un cop l'any, dins del primer semestre.
La resta de reunions que se celebrin són extraordinàries.
8.2 El Ple és convocat pel president o presidenta, a iniciativa pròpia o a petició d'almenys nou dels/de les membres, amb un mínim de quinze dies naturals d'antelació.
En cas d'urgència les reunions del Ple es poden convocar amb un mínim de cinc dies hàbils d'antelació.
La convocatòria s'ha de fer mitjançant un escrit adreçat a cadascun/a dels/de les membres del Ple, el qual ha de contenir l'ordre del dia i s'hi ha d'adjuntar la documentació necessària per a la deliberació i l'adopció dels acords.
Quan aquesta documentació no es pugui adjuntar a la convocatòria, ha d'estar a disposició dels/de les membres del Ple a la Secretaria General de l'Esport des de la data de tramesa de la convocatòria.
8.3 El Ple resta constituït vàlidament, en primera convocatòria, quan hi són presents la majoria absoluta dels/de les membres.
En segona convocatòria, al cap de mitja hora, resta constituït vàlidament amb la presència de més de la tercera part dels/de les membres.
Perquè les reunions estiguin constituïdes vàlidament cal la presència del president o presidenta i del secretari o secretària, o de la persona que els/les substitueixin.
8.4 El Ple pren els acords per majoria simple dels/de les membres presents en la sessió, llevat que una norma específica exigeixi una majoria qualificada per a una matèria concreta.
En les sessions del Ple el vot és personal, directe i no delegable.
8.5 En les sessions del Ple només es poden tractar els assumptes que figuren en l'ordre del dia, llevat que, essent-hi presents tots els/les membres, es declari la urgència d'algun altre assumpte per acord de la majoria absoluta.
8.6 Els/Les membres del Ple han de mantenir el caràcter confidencial de les qüestions deliberades i acordades que afectin la intimitat d'alguna persona.
8.7 Les actes de les sessions del Ple les aproven per delegació d'aquest, tres dels/de les membres, nomenats/des a l'efecte pel mateix Ple, i ho fan en el termini màxim d'un mes a comptar des que se celebra cada sessió.
Les actes han de ser signades pels/per les tres membres delegats/des, pel president o presidenta i pel secretari o secretària.
9.1 Són funcions de la Junta Executiva:
a) L'execució dels acords i el seguiment de les diferents actuacions del Ple.
b) L'estudi i trasllat al Ple, si es creu oportú, de les propostes dels comitès i grups de treball que es puguin crear en virtut del que disposa l'article 5.c).
c) El seguiment del compliment de la realització del control de dopatge en les competicions i proves esportives en què s'hagi aprovat que és obligatori i el seguiment del compliment dels controls fora de competició determinats com a obligatoris.
d) L'exercici de les funcions que li delegui el Ple.
9.2 Cada any la Junta Executiva ha d'elaborar una memòria de les activitats dutes a terme pels diferents òrgans de la Comissió, que ha de ser lliurada a la Secretaria General de l'Esport durant el primer trimestre de l'any següent.
Composició de la Junta Executiva
10.1 La composició de la Junta Executiva és la següent:
b) El director o directora del Consell Català de l'Esport, a qui correspon la vicepresidència.
c) La persona del Servei de Docència i Investigació del Consell Català de l'Esport membre del Ple.
d) El/La responsable de l'àmbit de medicina de l'esport del Consell Català de l'Esport.
e) El/La representant del Departament de Sanitat i Seguretat Social en el Ple.
f) Una de les persones que representen en el Ple la Unió de Federacions Esportives de Catalunya, designada per aquesta.
g) El director o directora del Laboratori Antidopatge de Barcelona.
h) El/La científic/a farmacòleg/a membre del Ple.
i) Un/a dels/de les experts/es de reconegut prestigi en l'àmbit jurídic membres del Ple, designat/ada pel secretari o secretària general de l'Esport.
j) El director o directora del Centre d'Alt Rendiment Esportiu.
10.2 Quan la presidència ho consideri oportú, qualsevol membre del Ple pot assistir a les reunions de la Junta Executiva per tal d'assessorar respecte de qualsevol dels assumptes inclosos en l'ordre del dia.
11.1 La Junta Executiva és convocada pel president o presidenta, a iniciativa pròpia o a petició de tres dels/de les membres, amb un mínim de deu dies naturals d'antelació.
En cas d'urgència les reunions de la Junta Executiva es poden convocar amb un mínim de tres dies hàbils d'antelació.
La convocatòria s'ha de fer mitjançant un escrit adreçat a cadascun/a dels/de les membres de la Junta Executiva, el qual ha de contenir l'ordre del dia i al qual s'ha d'adjuntar la documentació necessària per a la deliberació i l'adopció dels acords.
Quan aquesta documentació no es pugui adjuntar a la convocatòria, ha d'estar a disposició dels/de les membres de la Junta Executiva a la Secretaria General de l'Esport des de la data de tramesa de la convocatòria.
11.3 Per constituir vàlidament la Junta Executiva cal que hi assisteixi més de la tercera part dels/de les membres, inclòs/osa el president o presidenta o la persona que el/la substitueixi.
Perquè estigui vàlidament constituïda també és necessària la presència del secretari o secretària o de la persona que el/la substitueixi.
11.4 La Junta Executiva pren els acords per majoria simple dels/de les membres presents en la reunió, llevat que una norma específica exigeixi una majoria qualificada per a una matèria concreta.
El vot és personal, directe i no delegable.
En cas d'empat, el vot del president o presidenta és diriment.
11.5 En les reunions de la Junta Executiva només es poden tractar els assumptes que figuren en l'ordre del dia llevat que, essent-hi presents tots els/les membres, es declari la urgència d'algun altre afer per acord de la majoria absoluta.
11.6 Els/Les membres de la Junta Executiva han de mantenir el caràcter confidencial de les qüestions deliberades i acordades que afectin la intimitat d'alguna persona.
12.1 El secretari o secretària de la Comissió Antidopatge de Catalunya és un funcionari o funcionària amb titulació de llicenciat/ada en dret designat/ada pel secretari o secretària general de l'Esport.
12.2 El secretari o secretària de la Comissió ho és de tots els seus òrgans, en els quals actua amb veu i sense vot, i li corresponen les funcions següents:
a) Aixecar acta de les reunions dels òrgans de la Comissió.
b) Estendre els certificats pertinents, amb el vistiplau del president o presidenta.
c) Guardar l'arxiu de les actes de les reunions dels òrgans de la Comissió i de qualsevol altra documentació d'aquesta.
d) Tramitar les convocatòries de les reunions dels òrgans de la Comissió.
e) Assessorar els òrgans de la Comissió en els aspectes legals que correspongui.
12.3 En cas de vacant, absència o malaltia, el secretari o secretària és substituït/ïda per un altre funcionari o funcionària, amb la mateixa titulació, designat/ada pel secretari o secretària general de l'Esport.
Comissió per a la Protecció de la Salut de l'Esportista de Catalunya
La Comissió per a la Protecció de la Salut de l'Esportista de Catalunya és un òrgan col·legiat de participació dels sectors implicats en la protecció de la salut dels i de les esportistes que depèn a la Secretaria General de l'Esport.
La Comissió per a la Protecció de la Salut de l'Esportista de Catalunya té les funcions següents:
a) Proposar accions preventives en matèria d'educació i formació sobre la salut i la pràctica esportiva tant en competicions oficials com en proves de caràcter popular.
b) Proposar les competicions esportives en les quals ha de ser obligatori que els/les esportistes se sotmetin a un reconeixement mèdic d'aptitud i coordinar les actuacions relatives a les mesures de protecció de la salut dels/de les esportistes que participen en aquestes competicions.
c) Informar periòdicament sobre els procediments de control de la salut dels i de les esportistes i fer les propostes sobre els dispositius mínims d'assistència sanitària en les competicions esportives.
La Comissió per a la Protecció de la Salut de l'Esportista de Catalunya té la mateixa composició que la Comissió Antidopatge de Catalunya i se li apliquen les normes de funcionament establertes al capítol 1, amb les adaptacions que calguin per a un exercici adequat de les funcions previstes a l'article 14.
Constitució de la Comissió Antidopatge de Catalunya i de la Comissió per a la Protecció de la Salut de l'Esportista
En el termini de dos mesos a comptar des de l'entrada en vigor d'aquest Decret, els ens públics, els òrgans administratius i les entitats privades amb representació en el Ple de les comissions previstes en aquest Decret han de comunicar a la Secretaria General de l'Esport la persona o persones que els representaran per tal que aquesta en faci el nomenament d'acord amb el que estableix l'article 7.
Dins el termini de quatre mesos a comptar des de l'entrada en vigor d'aquest Decret s'han de fer les sessions constitutives dels òrgans de totes dues comissions.